CELEX: 31986R2915
Language: lt
Date: 1986-09-16 00:00:00
Title: 1986 m. rugsėjo 16 d. Tarybos reglamentas (EEB) Nr. 2915/86, nustatantis Kanarų salų žemės ūkiui taikomas socialines ir struktūrines nuostatas

Svarbus teisinis pranešimas

|

31986R2915

Oficialusis leidinys L 272 , 24/09/1986 p. 0004 - 0004 specialusis leidimas suomių kalba: skyrius 3 tomas 21 p. 0277  specialusis leidimas švedų kalba: skyrius 3 tomas 21 p. 0277 

		Tarybos reglamentas (EEB) Nr. 2915/861986 m. rugsėjo 16 d.nustatantis Kanarų salų žemės ūkiui taikomas socialines ir struktūrines nuostatasEUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į Ispanijos ir Portugalijos Stojimo aktą, ypač į jo 25 straipsnio 3 dalį,atsižvelgdama į Komisijos pasiūlymą,kadangi visą Kanarų salų teritoriją galima laikyti mažiau palankia ūkininkauti vietove, kurioje nuolatinės ir rimtos gamtos kliūtys trukdo žemdirbystei;kadangi, be to, Kanarų salų žemės ūkio struktūros yra ypač netinkamos;kadangi todėl, siekiant padėti plėtoti šio regiono žemės ūkio struktūras, šiuo metu visiems regionams bei ypač mažiau palankioms ūkininkauti Bendrijos vietovėms taikomos socialinės ir struktūrinės priemonės turėtų apimti ir Kanarų salas;kadangi vis dėlto, siekiant nustatyti, ar žuvininkystės produktams turėtų būti taikomas 1977 m. vasario 15 d. Tarybos reglamentas (EEB) Nr. 355/77 dėl bendrų priemonių žemės ūkio ir žuvininkystės produktų perdirbimo ir prekybos sąlygų gerinimui [1] su paskutiniais pakeitimais, padarytais Reglamentu (EEB) Nr. 3827/85 [2], turi būti priimtas Stojimo akto 155 straipsnyje nurodytas Tarybos sprendimas;kadangi minėtų socialinių ir struktūrinių priemonių taikymas Kanarų saloms atitinka bendruosius bendrosios žemės ūkio politikos tikslus,PRIĖMĖ ŠĮ REGLAMENTĄ:1 straipsnis1. 1985 m. kovo 12 d. Tarybos reglamentu (EEB) Nr. 797/85 dėl žemės ūkio struktūrų efektyvumo didinimo [3], Reglamentu (EEB) Nr. 355/77 ir 1978 m. birželio 19 d. Tarybos reglamentu (EEB) Nr. 1360/78 dėl specializuotų ūkininkų susivienijimų ir jų asociacijų [4] nustatytos bendrosios priemonės taikomos Kanarų saloms.2. Šio straipsnio 1 dalis neapima Reglamentu (EEB) Nr. 355/77 nustatytų bendrų priemonių taikymo žuvininkystės produktams.2 straipsnisŠis reglamentas įsigalioja trečią dieną po jo paskelbimo Europos Bendrijų oficialiajame leidinyje.Jis taikomas nuo 1986 m. sausio 1 d.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1986 m. rugsėjo 16 d.Tarybos varduPirmininkasM. Jopling[1] OL L 51, 1977 2 23, p. 1.[2] OL L 372, 1985 12 31, p. 1.[3] OL L 93, 1985 3 30, p. 1.[4] OL L 166, 1978 6 23, p. 1.--------------------------------------------------